РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  37
от заседанието на Комисия ”Международна дейност” на ВСС ,
проведено на 28.11.2012 г.

Днес, 28.11.2012 г. /сряда/ от 11.30 часа, в заседателната зала на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова 
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев 

На заседанието на комисията присъства: Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет; Мартин Величков, младши юрисконсулт в дирекция „Международна дейност” в Администрацията на Висшия съдебен съвет; Надя Парпулова – директор на дирекция „Механизъм за сътрудничество и оценка и международни програми” в Министерство на правосъдието; Венета Стоилова – главен експерт в дирекция „Механизъм за сътрудничество и оценка и международни програми” в Министерство на правосъдието.

Включва следните допълнителни точки: 

-    Предефиниран проект на Висшия съдебен съвет по Норвежкия финансов механизъм
- 	Писмо от Министерство на правосъдието относно създаване на работна група за въвеждане на Директива 2010/64/ЕС за правото на устен и писмен превод в наказателното производство
-	Информация за Германската фондация за международно правно сътрудничество
-	Определяне на място на провеждане на Общото събрание на Европейската мрежа на съдебните съвети през 2013 г.

1. ОТНОСНО: Писмо от Драгомир Йорданов, директор на Националния институт на правосъдието, относно участие на г-жа Милка Итова и г-жа Юлия Ковачева, членове на ВСС, в работна група по проект на Националния институт на правосъдието по ОПАК и искане на съгласие за тяхното командироване от страна на НИП за работно посещение във Франция в периода 10-14 декември 2012 г. в рамките на проекта

КОМИСИЯ "МЕЖДУНАРОДНА ДЕЙНОСТ"
Р Е Ш И :

1.1. ПРИЕМА ЗА СВЕДЕНИЕ писмото от Драгомир Йорданов, директор на Националния институт на правосъдието, относно участие на г-жа Милка Итова и г-жа Юлия Ковачева, членове на ВСС, в работна група по проект на Националния институт на правосъдието по ОПАК и искане на съгласие за тяхното командироване от страна на НИП за работно посещение във Франция в периода 10-14 декември 2012 г. в рамките на проекта;
1.2. ПИСМОТО от Драгомир Йорданов да се представи на заседанието на Висшия съдебен съвет на 06.12.2012 г., за сведение.

2. ОТНОСНО: Писмо от Валери Първанов, заместник на главния прокурор при Върховна касационна прокуратура, във връзка с командироване в чужбина на представител на Прокуратурата на Република България

КОМИСИЯ "МЕЖДУНАРОДНА ДЕЙНОСТ"
Р Е Ш И :

2.1. ПРИЕМА ЗА СВЕДЕНИЕ писмото от Валери Първанов, заместник на главния прокурор при Върховна касационна прокуратура, във връзка с командироване в чужбина на представител на Прокуратурата на Република България;
2.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС.

3. ОТНОСНО: Получена информация от г-н Валери Първанов - Заместник на Главния прокурор при Върховна касационна прокуратура и г-жа Антоанета Никова - Началник кабинет на председателя на Върховния касационен съд, относно командировани в чужбина представители на Прокуратурата на Р. България и на Върховния касационен съд.

КОМИСИЯ "МЕЖДУНАРОДНА ДЕЙНОСТ"
Р Е Ш И :

3.1.  Приема за сведение информацията от г-н Валери Първанов - Заместник на Главния прокурор при Върховна касационна прокуратура и г-жа Антоанета Никова - Началник кабинет на председателя на Върховния касационен съд, относно командировани в чужбина представители на Прокуратурата на Р. България и на Върховния касационен съд;
3.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по Протокол № 28 12.09.2012 г. във връзка с Решение по Протокол № 27 от 25.07.2012 г. на комисия „Международно правно сътрудничество на ВСС.

4. ОТНОСНО: Писмо от Aни Панова – правителствен агент в Министерство на правосъдието във връзка с Решение на Европейския съд по правата на човека по делото „Вакрилов срещу България”, жалба № 18698/06.

КОМИСИЯ "МЕЖДУНАРОДНА ДЕЙНОСТ"
Р Е Ш И :

4.1. ПРИЕМА ЗА СВЕДЕНИЕ писмото от Aни Панова – правителствен агент в Министерство на правосъдието и приложеното Решение по делото „Вакрилов срещу България” на Европейския съд по правата на човека.
4.2. ВЪЗЛАГА на Валери Михайлов - директор на дирекция „Информационни системи" да създаде на Интернет страницата на ВСС връзка към страницата на Министерство на правосъдието, където са публикувани решенията на Европейския съд по правата на човека (http://www.justice.government.bg/new/Pages/Verdicts/Default.aspx)
4.3. ИЗПРАЩА на комисия „Професионална квалификация, информационни технологии и статистика”, за сведение и по компетентност.

5. ОТНОСНО: Проект на покана за посещение до Висшия съвет по правосъдие на Албания

КОМИСИЯ "МЕЖДУНАРОДНА ДЕЙНОСТ"
Р Е Ш И :

5.1.ОДОБРЯВА текста на поканата до Висшия съвет по правосъдие на Албания;
5.2.ВЪЗЛАГА на дирекция «Международна дейност» да преведе на английски език и да изпрати в срок до 5 декември 2012 г. поканата до Висшия съвет по правосъдие на Албания;
5.3. Разходите за устен превод, вътрешен транспорт, два официални обяда и една официална вечеря са за сметка на ВСС; 
5.4. Пътните разходи, разходите за настаняване, дневни и медицинска застраховка са за сметка на Висшия съвет по правосъдие на Албания;

6. ОТНОСНО: Доклад от Михаил Алексов - председател на Районен съд - гр. Трън, относно участието му във Втората среща на работната група за гражданско-правно сътрудничество в Югоизточна Европа, проведена на 24-25 септември 2012 г. в Пржно, Република Черна гора.

КОМИСИЯ "МЕЖДУНАРОДНА ДЕЙНОСТ"
Р Е Ш И :

6.1. Приема за сведение доклада от Михаил Алексов - председател на Районен съд - гр. Трън, относно участието му във Втората среща на работната група за гражданско-правно сътрудничество в Югоизточна Европа, проведена на 24-25 септември 2012 г. в Пржно, Република Черна гора;
6.2. Докладът да се представи на заседание на Висшия съдебен съвет на 29.11.2012 г., за запознаване;
6.3. Възлага на Валери Михайлов - директор на дирекция „Информационни системи" да публикува доклада на Интернет страницата на ВСС - Раздел - Решения на постоянните комисии / комисия „Международна дейност". 

7. ОТНОСНО: Командироване на представители на съдебната власт за участие в 43-та среща на националните лица за контакт на Европейската съдебна мрежа по граждански и търговски дела, която ще се проведе на 13 и 14 декември 2012 г., гр. Брюксел, Белгия.   

КОМИСИЯ "МЕЖДУНАРОДНА ДЕЙНОСТ"
Р Е Ш И :

7.1.  КОМАНДИРОВА за участие в 43-та среща на националните лица за контакт на Европейската съдебна мрежа по граждански и търговски дела, за периода 13 - 15 декември 2012 г. в гр. Брюксел, Белгия: 
- Вероника Николова – съдия в Апелативен съд - гр. София и национално лице за контакт на Европейската съдебна мрежа по граждански и търговски дела;   
- Богдана Желявска  – заместник - председател на Софийски градски съд и член на Националната съдебна мрежа;
- Мария Кузманова - член на Висшия съдебен съвет;
- Незабравка Стоева - член на Висшия съдебен съвет;   
7.2. Пътните разходи и разходите за нощувка на 13 декември 2012 г. са за сметка на  Европейската Комисия, като пътуването ще се извърши със самолет;
7.3. Разходите за нощувка на 14 декември 2012 г., дневни и медицинска застраховка са за сметка на Висшия съдебен съвет;
7.4. Определя квартирни пари за нощувка на Вероника Николова и Богдана Желявска на 14 декември 2012 г. по фактически размер;	

8. ОТНОСНО: Писмо от Джи Ейч Кей Кънсълтинг във връзка с проект „Децата в съдебното производство”, изпълняван в партньорство с консултантска фирма Milleu за Генерална дирекция „Правосъдие” на Европейската комисия
КОМИСИЯ "МЕЖДУНАРОДНА ДЕЙНОСТ"
Р Е Ш И :

8.1. ВЪЗЛАГА на дирекция „Международна дейност” на ВСС да уведоми Джи Ейч Кей Кънсълтинг, че ВСС не разполага с исканата от тях информация.

ДОПЪЛНИТЕЛНИ ТОЧКИ:

1.ОТНОСНО: Предефиниран проект на Висшия съдебен съвет по Норвежкия финансов механизъм

КОМИСИЯ „МЕЖДУНАРОДНА ДЕЙНОСТ”
РЕШИ:

	1.1. ПРИЕМА ЗА СВЕДЕНИЕ информацията, предоставена от Надя Парпулова – директор на дирекция „Механизъм за сътрудничество и оценка и международни програми” в Министерство на правосъдието и г-жа Венета Стоилова – главен експерт в дирекция „Механизъм за сътрудничество и оценка и международни програми” в Министерство на правосъдието.

2.ОТНОСНО: Писмо от Министерство на правосъдието относно създаване на работна група за въвеждане на Директива 2010/64/ЕС за правото на устен и писмен превод в наказателното производство

КОМИСИЯ „МЕЖДУНАРОДНА ДЕЙНОСТ”
РЕШИ:

	2.1. ПРИЕМА за сведение писмото от Министерство на правосъдието относно създаване на работна група за въвеждане на Директива 2010/64/ЕС за правото на устен и писмен превод в наказателното производство;
2.2. ВЪЗЛАГА на дирекция «Международна дейност» да отправи запитване до Петя Шишкова, заместник-председател на Апелативен съд – гр. София, дали желае да вземе участие в работната група за въвеждане на Директива 2010/64/ЕС за правото на устен и писмен превод в наказателното производство.

3.ОТНОСНО: Информация за Германската фондация за международно правно сътрудничество

КОМИСИЯ „МЕЖДУНАРОДНА ДЕЙНОСТ”
РЕШИ:

3.1 ПРИЕМА за сведение информацията за Германската фондация за международно правно сътрудничество

4.ОТНОСНО: Определяне на място на провеждане на Общото събрание на Европейската мрежа на съдебните съвети през 2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

4.1. ПРИЕМА офертата на хотел «Кемпински» за най-подходяща за провеждане на Общото събрание на Европейската мрежа на съдебните съвети през 2013 г.
4.2. ВЪЗЛАГА на дирекция „Международна дейност” да организира среща между членовете на комисия „Международна дейност”, експерт от дирекция „Международна дейност” и Ваня Панагонова, началник отдел „Протокол” в дирекция „Публична комуникация и протокол” с представители на хотел «Кемпински» за запознаване на място с условията за провеждане на Общото събрание на Европейската мрежа на съдебните съвети през 2013 г.

ПРЕДСЕДАТЕЛ 
НА КОМИСИЯТА:	  /П/ 
СОНЯ НАЙДЕНОВА